**Názov predmetu:** Pracovnoprávna administrácia začínajúceho podnikania

**Podmienky na absolvovanie predmetu:**

*Podmienky priebežného hodnotenia:* Vyžaduje a hodnotí sa príprava študentov na semináre a ich aktívne zapájanie do vyučovacieho procesu. Priebežne bude hodnotená úroveň spracovania rôznych návrhov, zadaní a orientácia v preberanej problematike. Študent je v rámci priebežného hodnotenia povinný spracovať seminárnu prácu a následne ju i prezentovať, za čo mu bude udelených maximálne 10 bodov. Na splnenie podmienok priebežného hodnotenia postačuje získať 5 bodov.

*Záverečné hodnotenie:* Predmet je ukončený písomnou skúškou, za ktorú študent môže získať maximálne 20 bodov. K tomto počtu sa pripočítavajú body získané z priebežného hodnotenia. Stupnica hodnotenia:

30-28 = A

27-25 = B

24-22 = C

21-19 = D

18-16 = E

15 a menej = FX

**Výsledky vzdelávania:**

Cieľom predmetu je ponúknuť študentom možnosť simulácie založenie vlastného podnikania so zameraním na právne povinnosti s tým spojené. Predpokladá sa využite už získaného teoretického základu na riešenie praktických súvislostí spojených s jednotlivými problémovými okruhmi. Predmet umožní budúcim absolventom získať prehľad foriem výkonu zárobkovej činnosti v podmienkach Slovenskej republiky, prehľad v legislatíve vzťahujúcej sa na túto oblasť a naučí ich spracovať k tomu nevyhnutnú dokumentáciu. Predmet je interdisciplinárny a predpokladá prepájanie vedomostí z viacerých právnych odborov. Úspešným absolvovaním predmetu by mal byť študent schopný poskytnúť právne poradenské, informačné a konzultačné služby pre tzv. „podnikateľské inkubátory“, ktoré sú vytvárané už aj na slovenskom trhu práce.

**Stručná osnova predmetu:**

* ako začať podnikať (zvolenie typu a právnej formy podnikania a prevedenie k tomu nevyhnutných právnych úkonov)
* pracovnoprávne poradenstvo pre začínajúceho podnikateľa (vytvorenie personálnej štruktúry zamestnávateľa a vnútropodnikových aktov)
* sociálnoprávne poradenstvo pre podnikateľa (povinnosti vo väzbe na zdravotnú poisťovňu a Sociálnu poisťovňu)
* administratívne povinnosti podnikateľa vo vzťahu k verejnej správe
* problematika skončenia podnikania.

Predpokladajú sa prednášky a workshopy externých odborníkov napríklad vo veci poradenstva získania príspevkov na prevádzkovanie živnosti, navrhnutia vhodnej marketingovej stratégie začínajúceho podnikateľa, či vypracovania podnikateľského plánu.

Očakávaným výstupom je prezentovanie založenia konkrétneho typu podnikateľa vrátane vyhotovenia potrebnej dokumentácie na kolokviu v závere semestra.

**Odporúčaná literatúra:** Platná slovenská legislatíva.

**Jazyk, ktorého znalosť je potrebná na absolvovanie predmetu:** slovenský

**Poznámka:** predmet si smie zapísať najviac 16 študentov

**Vyučujúci:** JUDr. Marcel Dolobáč, PhD.